《苟夫人墓》
明代·唐胄

绕水环山拜此坟，孝思今见大将军。地灵自会埋香骨，天巧今还说旧闻。

卵咽神凭玄鸟降，喙残劳有义乌分。人生那尽空桑是，翘首漫东望白云。

作者简介：广东琼山府城东厢攀丹村（今属海南省海口市琼山区国兴街道） 人，字平侯。弘治十五年进士。授户部主事，累迁户部侍郎。世宗欲攻安南，胄极言不可。嘉靖十七年，世宗欲祀生父献皇帝明堂，配上帝，胄抗疏，力言其非。下诏狱，削籍归。